**Medlemsfordeler**

Er du medlem i Norges Husflidslag er du med og støtter at vi ivaretar tradisjoner og bringer kunnskap om husflidsteknikker videre. Et medlemskap koster kr. 600,- pr. år for hovedmedlem. Lokallagene får kr. 175,- av dette til drift av laget. Resten blir fordelt mellom til Akershus Fylkeshusflidslag og Norges Husflidslag. Vi er en del av en stor organisasjon med 24.000 medlemmer som arbeider for å fremme god norsk husflid, og det kan vi være stolte av.

Men vi trenger flere medlemmer. Pr. 1.1.17 har vi 495 medlemmer, og vi ønsker å være flere! Vi trenger medlemmenes støtte til å hjelpe oss med å holde kurs og ringer, passe på det store og flotte huset som vi får leie, og til alle aktivitetene vi arbeider med.

Hjelp oss ved å melde deg inn i foreningen. Du kan kontakte Annechen Ree på kontoret for innmelding. Hun kan hjelpe deg med registreringen som blir gjort hos Norges Husflidslag.

Som medlem vil du få tilsendt vår kurskatalog 2 ganger i året og et medlemsblad 2-3 ganger i året som begge gir et bilde av foreningens aktiviteter. Vi har en omfattende kursvirksomhet med mange spennende kurs for de fleste. Vi har flere studieringer hvor man møtes til aktivitet uten lærer. I tillegg finner du en liste over møter, turer og arrangementer kommende halvår. Vi har også Ung Husflidsaktiviteter, et tilbud til våre yngste medlemmer.

Går du på et par kurs i løpet av året er medlemskontingenten fort tjent inn igjen. Hvis du også deltar i en ring, får du i tillegg 20 % rabatt. Det gir større tilhørighet å være medlem et sted du er ofte!

**Som medlem får du flere fordeler hos Norges Husflidslag og noen butikker:**

* Kulturtidsskriftet [Norsk Husflid](http://www.husflid.no/norsk_husflid). Bladet kommer ut 5 ganger i året, med masse spennende og aktuelt stoff. Bladet er ikke inkludert i medlemskap for barn, ungdom og husstand.
* 20 - 25% rabatt på alle våre [bøker og hefter](http://www.husflid.no/nettbutikk/boeker_og_hefter) (nyheter 10%)
* Rabatt i de fleste [Husflidsbutikkene](http://www.husflid.no/husfliden). Forutsetter at du viser gyldig medlemskort.
* 10% rabatt på kurs og 20% rabatt på ringer i [lokallaget](http://www.husflid.no/lokallag)
* Tilbud om deltagelse på Nordisk Husflidsleir
* Betalt medlemskontingent gir stemmerett ved lokallagets årsmøte påfølgende år.
* [Panduro Hobby](http://www.pandurohobby.no/Stores): 10 % rabatt på varer hos Panduro Hobby (egne butikker, ikke forhandlere eller nettbutikk) ved fremvisning av legitimasjon og medlemskort.
* [Hillesvåg Ullvarefabrikk/Hifa](http://www.ull.no/): 10 % rabatt på ull, garn (Hifa) og tilbehør. Rabatten gjelder i butikken, nettbutikken og ved telefonbestilling. Medlemsnummer må oppgis.
* [Norsk Flid Husfliden](http://www.norskflid.no/): 10 % rabatt i nettbutikken. Rabatten får du ved å legge inn rabattkoden ”nhmedlem” før betaling. Denne blir sjekket mot vårt medlemsregister.
* [Hotell Bondeheimen](http://www.bondeheimen.com/) i Oslo: 10 % rabatt på BAR-priser ved overnatting. BAR-pris er den til enhver tid beste tilgjengelige pris, men kan variere fra kr. 650,- til 2650,- per natt, dette avhenger helt av ukedag og sesong.
* [Hadeland Glassverk](http://www.hadeland-glassverk.no/):  
  -10 % rabatt på alle Hadeland Glassvarer (gjelder ikke varer kjøpt i nettbutikk)  
  -Gratis inngang i Glasshytta og Glassmuseet (det er nå åpnet opp og gratis for alle)  
  -½ pris på alle temautstillinger gjennom året  
  -½ pris på guidet omvisning for grupper (må forhåndsbestilles)
* Alle disse godene krever gyldig medlemsbevis. Gjelder ikke varer kjøpt på internett.

Velkommen som medlem. Vi håper du ser alle fordelene du får ved å melde deg inn!

Vennlig hilsen

Bærum Husflidsforening